རྒྱ་ནག་དང་དབྱིན་ཡུལ་གཉིས་ཀྱི་འཐབ་ཇུས་ཐད་ཀྱི་གྲོས་མོལ་ཐེངས་བརྒྱད་པ་དེ་དབྱིན་ཇིའི་རྒྱལ་ས་ལོན་ཌོན་ནང་དུ་ཚོགས་ཡོད་པ་དང་ཚོགས་བཞུགས་རྒྱ་ནག་ཕྱོགས་ཀྱི་འགོ་ཁྲིད་གཙོ་བོ་རྒྱལ་སྲིད་སྤྱི་ཁྱབ་ཁང་གི་ཚོགས་མི་དང་སྲིད་འཛིན་ཞི་ཅིང་ཕིང་གི་ཕྱི་སྲིད་ཐད་ཀྱི་སློབ་སྟོན་པ་ཡང་ཇལ་ཌེལ་དང་དབྱིན་ཇིའི་ཕྱི་སྲིད་དྲུང་ཆེ་བྷོ་རེ་སེ་ཇོན་སན་གཉིས་ནས་ལོ་སྔོན་མ་རྒྱ་ནག་གི་སྲིད་འཛིན་ཞི་ཅིང་ཕིང་གི་དབྱིན་ཡུལ་ནང་གི་རྒྱལ་དོན་འཚམས་གཟིགས་སྐབས་སུ་དབྱིན་ཇིའི་སྲིད་བློན་ཟུར་པས་རྒྱ་ནག་དང་དབྱིན་ཡུལ་གྱི་འབྲེལ་ལམ་དེ་གསེར་གྱི་དུས་རབས་ཤིག་ལ་གནས་རྒྱུ་ཟེར་བ་གསུང་ཡོད་པ་དེ་རྒྱུན་འཁྱོངས་བྱེད་རྒྱུའི་ཁས་ལེན་བྱུང་བ་རེད་ཅེས་གནས་ཚུལ་སྤེལ་ཡོད་ཡིན་ནའང་དབྱིན་ཇིའི་ཕྱི་སྲིད་ལྷན་ཁང་ནས་བགྲོ་མོལ་དེའི་སྐབས་སུ་འགྲོ་བ་མིའི་ཐོབ་ཐང་དང་ཧོང་ཀོང་གི་གནད་དོན་ཐད་ལའང་བཀའ་མོལ་ཡོད་པའི་སྐོར་དམིགས་སུ་བཀར་ནས་གསལ་བསྒྲགས་སྤེལ་ཡོད་པ་རེད།